Det ble avholdt styremøter nr. 9-12 i Momarken-selskapene 05-11 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet

Referatet fra forrige møte ble enstemmig godkjent uten merknader.

Sak nr. 2. Administrasjonens orientering.

Det ble orientert om følgende saker:

* Regionalt samarbeide mellom banene med formål å se på innsparingsmuligheter. Momarken har tatt et initiativ overfor Bjerke og møte er avholdt. Biri er invitert til å delta.
* Økonomirapport for norsk hestesport pr september.
* Omsetningsrapport pr uke 44 og omsetningsrapport Momarken pr oktober.
* Møte i HH 10-10 hvor styreledere og daglige ledere DS var invitert av DNT. Formøte mellom 4 østlandsbaner ble avholdt i Drammen 8-10.
* Høstkonferansen i regi DNT hvor styreleder og daglig leder deltok.
* Strategimøte Strømstad 30/11-1/12. Forslag agenda ble drøftet. Momarken Spiserier ved Margaret og Harald er invitert til å delta og daglig leder forhåndsavklarer med dem våre ønsker m.h.t. temaer.

Orienteringen med kommentarer ble tatt til etterretning.

Regnskapsrapport pr september.

Daglig leder kommenterte forhåndsutsendt regnskapsrapport. Kommentarene ble tatt til etterretning.

Ny driftsavtale.

Under Høstkonferansen ble oppnevnt en arbeidsgruppe som skulle utarbeide et forslag til felles uttalelse fra alle trav DS’er. Arbeidsgruppas forslag forelå til møtet. Styret mente forslaget var svært godt gjennomarbeidet og fattet følgende enstemmige vedtak:

Styret gir sin fulle tilslutning til arbeidsgruppas endringsforslag til ny driftsavtale.

Travskole.

Momarken har sendt søknad om oppstart Travskole med budsjett første driftsår. DNT har utarbeidet et alternativt budsjett med lavere driftskostnader – og lavere driftsinntekter basert på en litt annen kursstruktur- og langt mindre driftsunderskudd. Basert på erfaringer fra både Norge og Sverige mente styret at DNT’s budsjett ikke var realistisk. Avgjørende for suksess er at man treffer med ansvarlig leder og øvrig personale. Det kan være fordeler med at avtale inngåes med enkeltmannsforetak som ansvarlig leder.

Det ble opplyst under møtet at Askim Rideklubb starter Ponnitravskole. Et mulig samarbeide bør utredes.

Styret fattet følgende enstemmige vedtak:

Driftsunderskuddsgarantien første driftsår må være 250.000.- DNT inviteres til møte med DS og ØT på Momarken for videre drøfting av saken.

Eventuelt.

Dagens TV-sendinger fra travet som forringes av den pågående konflikten mellom TV2 og Canal Digital ble diskutert.